b'\n_START_ARTICLE_\nHagdan ni Jacob\n_START_PARAGRAPH_\nSa kasalukuyang paggamit, ang hagdan o hagdanan ni Jacob ay isang nahuhutok na hagdang lubid at tanikalang ginagamit sa mga barko.  Nagmula ang katawagang ito para sa hagdang lubid sa mga barko buhat sa Henesis 28:12 ng Lumang Tipan ng Bibliya.  Ayon sa salaysay sa Bibliya, nanaginip ang patriyarkang si Jacob kung saan nakakita siya ng mga anghel ng Diyos na umaakyat at nananaog sa isang hagdanang umaabot mula kalangitan hanggang sa mundo.'